b"\n_START_ARTICLE_\nPont de Santa Ll\xc3\xbacia\n_START_SECTION_\nDescripci\xc3\xb3\n_START_PARAGRAPH_\n\xc3\x89s una construcci\xc3\xb3 de pedra formada per filades de carreus molt ben escairats amb una obertura d'arc de mig punt dovellada de 4 m. d'amplada. El pont t\xc3\xa9 una gran barana de pedra d'uns 70 cm. d'al\xc3\xa7ada que el delimita a banda i banda, aix\xc3\xad com una s\xc3\xa8rie de pilons que es troben molt erosionats. La boca d'aquest pont ha quedat totalment obstru\xc3\xafda per matolls, deixalles i restes de la pr\xc3\xb2pia construcci\xc3\xb3, que denota l'aband\xc3\xb3 que ha sofert en els \xc3\xbaltims temps.\n_START_SECTION_\nHist\xc3\xb2ria\n_START_PARAGRAPH_\nAquest pont es constru\xc3\xad per salvar un desnivell de la que havia de ser la l\xc3\xadnia f\xc3\xa8rria que comuniqu\xc3\xa9s Cervera amb Guissona, per\xc3\xb2 per problemees econ\xc3\xb2mics de la companyia, les obres es van paralitzar i el pont va quedar en des\xc3\xbas."